**Ministru kabineta noteikumu projekta “Noteikumi par Otrā pasaules kara dalībnieka apliecības un piemiņas krūšu nozīmes paraugu, izsniegšanas, uzskaites un izmantošanas kārtību” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir noteikt Otrā pasaules kara dalībnieka apliecības un Otrā pasaules kara dalībnieka piemiņas krūšu nozīmes paraugu, izsniegšanas, uzskaites un izmantošanas kārtību.Projektam noteikts spēkā stāšanās termiņš – 2018.gada 1.augusts. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par Otrā pasaules kara dalībnieka statusu” 5.pants un pārejas noteikumu 1.punkts.Uzdevums Nr.2018-UZD-125. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018.gada 1.februārī stājas spēkā likums “Par Otrā pasaules kara dalībnieka statusu”. Minētā likuma 5.pantā noteikts, ka Otrā pasaules kara dalībniekiem tiek izsniegta noteikta parauga apliecība un piemiņas krūšu nozīme un ka Ministru kabinets nosaka apliecības un piemiņas krūšu nozīmes paraugu, izsniegšanas, uzskaites un izmantošanas kārtību. Ievērojot minēto, izstrādāts Ministru kabineta noteikumu projekts “Noteikumi par Otrā pasaules kara dalībnieka apliecības un piemiņas krūšu nozīmes paraugu, izsniegšanas, uzskaites un izmantošanas kārtību”, kas nosaka Otrā pasaules kara dalībnieka apliecības un Otrā pasaules kara dalībnieka piemiņas krūšu nozīmes paraugu, izsniegšanas, uzskaites un izmantošanas kārtību.Ministru kabineta noteikumu projekts izstrādāts, paredzot līdzīgu kārtību, kādā Pilsonības un migrācijas lietu pārvalde izsniedz politiski represēto personu apliecības (Ministru kabineta 2011.gada 28.jūnija noteikumi Nr.504 “Politiski represēto personu apliecību izsniegšanas, uzskaites un izmantošanas kārtība”) un nacionālās pretošanās kustības dalībnieku apliecības un krūšu nozīmes (Ministru kabineta 1997.gada 13.maija noteikumi Nr.178 “Noteikumi par nacionālās pretošanās kustības dalībnieku uzskaiti un nacionālās pretošanās kustības dalībnieka apliecības un krūšu nozīmes izsniegšanu un uzskaiti”).Projekts paredz, ka persona var iesniegt vai nosūtīt pa pastu Pilsonības un migrācijas lietu pārvaldei iesniegumu ar lūgumu izsniegt apliecību un piemiņas krūšu nozīmi. Lai nodrošinātu administratīvā sloga mazināšanu privātpersonai, projekts paredz, ka persona iesniegumu ar lūgumu izsniegt apliecību un piemiņas krūšu nozīmi var iesniegt kopā ar iesniegumu par Otrā pasaules kara dalībnieka statusa piešķiršanu.Tāpat, ņemot vērā subjektu loka cienījamo vecumu, projekts:- neparedz, ka iesniegt iesniegumu un saņemt apliecību un piemiņas krūšu nozīmi var tikai personīgi, līdz ar to iesniegt iesniegumu un saņemt apliecību un piemiņas krūšu nozīmi varēs arī pilnvarotā persona;- paredz, ka gadījumos, ja persona veselības stāvokļa dēļ nevar ierasties Pilsonības un migrācijas lietu pārvaldē, tad persona apliecību un piemiņas krūšu nozīmi var saņemt atrašanās vietā Latvijā. Līdzīgi kā politiski represētās personas apliecību vai personu apliecinošu dokumentu var saņemt atrašanās vietā, par ko persona informē savā iesniegumā, norādot arī atrašanās vietas adresi. Minēto veiks Pilsonības un migrācijas lietu pārvaldes nodarbinātais.;- paredz ka, gadījumos, kad persona mirusi pēc lēmuma par Otrā pasaules kara dalībnieka statusa piešķiršanu spēkā stāšanās un nav saņēmusi piemiņas krūšu nozīmi, personas piemiņas krūšu nozīmi varēs izsniegt personas laulātajam vai lejupējam radiniekam, bet, ja to nav, tad brālim vai māsai. Lai nodrošinātu savlaicīgu piemiņas krūšu nozīmju saņemšanu, projekts paredz noteikt termiņu, kādā piederīgajiem jāvēršas Pilsonības un migrācijas lietu pārvaldē, tāpat, lai novērstu strīdus par to, kuram no piederīgajiem piemiņas krūšu nozīme izsniedzama, projekts paredz noteikt, ka to izsniedz tam piederīgajam, kurš pirmais iesniedz Pilsonības un migrācijas lietu pārvaldei iesniegumu ar lūgumu izsniegt piemiņas krūšu nozīmi.Projekts paredz, ka piemiņas krūšu nozīmi personas piederīgajam izsniedz gada laikā pēc personas nāves. Šāds termiņš izvēlēts, ņemot vērā, ka mantojuma tiesībās ir noteikts, ka mantiniekam jāizsaka sava griba pieņemt mantojumu gada laikā.Projekts paredz, ka piemiņas krūšu nozīmi piešķir vienu reizi, tādējādi veicinot gādīgu attieksmi pret piemiņas krūšu nozīmes glabāšanu un izmantošanu. Attiecībā uz apliecību un piemiņas krūšu nozīmju uzskaitīšanu, lai neradītu papildu slogu un veicinātu elektronisko datu apriti, uzskaite netiks veikta izmantojot papīra žurnālus, bet gan apliecības tiks uzskaitītas, ziņas par tām iekļaujot Iedzīvotāju reģistrā atbilstoši normatīvajiem aktiem par Iedzīvotāju reģistrā iekļaujamo ziņu apjomu. Proti, saskaņā ar Ministru kabineta 2013.gada 9.jūlija noteikumu Nr.378 “Noteikumi par Iedzīvotāju reģistrā iekļaujamo ziņu apjomu” 2.26.apakšpunktu Iedzīvotāju reģistrā tiks iekļautas ziņas par lēmumu, ar kuru personai piešķirts Otrā pasaules kara dalībnieka statuss (pieņemšanas datums, numurs, izdevējiestāde), un ziņas par izsniegto apliecību (izdošanas datums, numurs, izdevējiestāde). Ievērojot to, ka likumā “Par Otrā pasaules kara dalībnieka statusu” ietvertais deleģējums paredz noteikt arī piemiņas krūšu nozīmes uzskaites kārtību, tad, lai neveicinātu lieku datu apstrādi, žurnālā uzskaitot konkrētai personai (vārds, uzvārds, personas kods) izsniegtās krūšu nozīmes numuru un neradītu papildu administratīvo slogu Pilsonības un migrācijas lietu pārvaldei nodrošinot šo uzskaiti, tad projekts paredz, ka apliecības numura pēdējie četri cipari saturēs piemiņas krūšu nozīmes numuru. Tādējādi personai izsniegtās piemiņas krūšu nozīmes uzskaite tiks veikta, iekļaujot piemiņas krūšu nozīmes numuru apliecības numurā un ziņas par izsniegtās apliecības numuru, iekļaujot Iedzīvotāju reģistrā. Šāda uzskaite arī nodrošinās savlaicīgu ziņu pārbaudi par to, kuram pieder piemiņas krūšu nozīme gadījumos, kad Pilsonības un migrācijas lietu pārvaldei tiks atnesta atrastā piemiņas krūšu nozīme.Lai nodrošinātu projekta izpildi, tas ir, izsniegtu Otrā pasaules kara dalībnieka apliecību un piemiņas krūšu nozīmi, tiks apstrādāti personas dati un saņemtas no Iedzīvotāju reģistra personu identificējošas ziņas – vārds, uzvārds, personas kods.Tā kā projekts paredz, ka apliecības izmantos Latvijas Republikas teritorijā un uzrādīs, ja vēlēsies izmantot normatīvajos aktos noteiktās Otrā pasaules kara dalībnieka tiesības, tad nepieciešams nodrošināt precīzu un nepārprotamu personas identifikāciju, ko var nodrošināt vārds, uzvārds, personas kods (kas ir individuāls) un personas fotogrāfija. Dati tiks apstrādāti līdzīgi kā tie tiek apstrādāti politiski represētās personas apliecības, nacionālās pretošanās kustības dalībnieka apliecības, pensionāra apliecības, studenta, skolēna apliecības u.tml. apliecību izsniegšanā, lai nodrošinātu precīzu personas identifikāciju, kāda pakalpojuma saņemšanā, piemēram, braukšanas maksas atvieglojumi sabiedriskajā transportā. Norādāms, ka likuma “Par Otrā pasaules kara dalībnieka statusu” pieņemšanas procesā Saeimas Cilvēktiesību un sabiedrisko lietu komisijā izskanēja viedoklis, ka pašvaldības savos saistošajos noteikumos varētu noteikt kādus atvieglojumus Otrā pasaules kara dalībniekiem. Ievērojot minēto un to, ka galvenokārt visi personai piemērojamie atvieglojumi ir saistīti ar finanšu līdzekļu izlietojumu, ir nepieciešama nepārprotama personas identifikācija, ko var nodrošināt apliecībā iekļaujamā informācija. Tādējādi personas datu apstrāde ir samērīga ar apliecības izmantošanas mērķi – izmantot normatīvajos aktos noteiktās Otrā pasaules kara dalībnieka tiesības. Papildus norādāms, ka apliecību dizains veidots līdzīgi politiski represētās personas apliecībai un nacionālās pretošanās kustības dalībnieka apliecībai, lai saprātīgi izmantotu valsts budžeta līdzekļus, tas ir, izmantojot jau esošo risinājumu apliecību izgatavošanā, pielāgojot to Otrā pasaules kara dalībnieka apliecībām, nevis veidojot pilnīgi jaunu tehnisko risinājumu, paredzot citu ziņu iekļaušanu vai to izkārtojumu. Līdz ar to visām trim minētajām apliecībām būs vienāds formāts. Turklāt gan politiski represētās personas apliecība, gan nacionālās pretošanās kustības dalībnieka apliecība, tāpat kā Otrā pasaules kara dalībnieka apliecība izmantojama, lai izmantotu normatīvajos aktos noteiktās tiesības.Tāpat kā jebkuram dokumentam apliecībā tiks iekļautas ziņas par apliecības numuru, izdošanas datumu un izdevējiestādi, kā arī no Iedzīvotāju reģistra tiks saņemtas un apliecībā iekļautas ziņas par apliecības izdošanas pamatojumu – Pilsonības un migrācijas lietu pārvaldes lēmuma numuru (atbilstoši projekta 1.pielikumam).Apliecībā iekļaujamās ziņas tiks saņemtas no Iedzīvotāju reģistra un atsevišķas ziņas, kā piemēram, apliecības numurs tiks iekļautas Iedzīvotāju reģistrā. Šīs ziņas tiks apstrādātas un glabātas saskaņā ar Iedzīvotāju reģistra likuma nosacījumiem.Ņemot vērā, ka Otrā pasaules kara dalībnieka statuss nav terminēts un statusa saņēmēju cienījamo vecumu, apliecībām netiek noteikts derīguma termiņš. Mākslinieces izstrādāto piemiņas krūšu nozīmes dizainu izvēlējās darba grupa, kuras sastāvā bija pārstāvji no Iekšlietu ministrijas, Saeimas, Aizsardzības ministrijas, Ārlietu ministrijas, Latvijas Valsts prezidenta izveidotās Vēsturnieku komisijas, Latvijas nacionālo karavīru biedrības, Latviešu Strēlnieku apvienības (Darba grupa izveidota ar Iekšlietu ministrijas 2018.gada 1.februāra rīkojumu Nr.1-12/128).Projekts paredz jauna pakalpojuma – Otrā pasaules kara dalībnieka apliecības un piemiņas krūšu nozīmes izsniegšana – izveidi. Pakalpojumu varēs pieprasīt klātienē persona vai tās pilnvarotais pārstāvis, kā arī attālināti, nosūtot iesniegumu pa pastu. Savukārt saņemt varēs klātienē vai atrašanās vietā, ja persona nevarēs ierasties Pilsonības un migrācijas lietu pārvaldē veselības stāvokļa dēļ. Ievērojot to, ka iesniegumam nepieciešams pievienot personas sejas fotogrāfiju, kā arī pakalpojuma izpildes rezultāts ir apliecība un piemiņas krūšu nozīme, tad nav paredzēts izveidot elektronisko pakalpojumu.Likums “Par Otrā pasaules kara dalībnieka statusu” neparedz valsts nodevas iekasēšanu par apliecības un piemiņas krūšu nozīmes izsniegšanu, līdz ar to apliecība un piemiņas krūšu nozīme personām izsniedzama bez maksas.Ievērojot to, ka piemiņas krūšu nozīmes izgatavošanai ir nepieciešams vidēji 2 mēneši un 2017.gada 14.decembra likums “Grozījumi Iedzīvotāju reģistra likumā” un Ministru kabineta 2013.gada 9.jūlija noteikumu Nr.378 “Noteikumi par Iedzīvotāju reģistrā iekļaujamo ziņu apjomu” 4.punkts paredz, ka Iedzīvotāju reģistrā ziņas par Otrā pasaules kara dalībnieka statusu Iedzīvotāju reģistrā tiks iekļautas ar 2018.gada 1.augustu, projektam noteikts spēkā stāšanās datums – 2018.gada 1.augusts. |
| 3. | Projekta izstrādē iesaistītās institūcijas un publiskas personas kapitālsabiedrības | Pilsonības un migrācijas lietu pārvalde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķgrupas aptuvenais skaitliskais lielums, kas minēts Saeimas komisijas sēdēs ir 800 personas. Pilsonības un migrācijas lietu pārvalde. |
| 2. | Tiesiskā regulējuma ietekme uz tautsaimniecību un administratīvo slogu | Personām, kuras vēlēsies saņemt Otrā pasaules kara dalībnieka apliecību un piemiņas krūšu nozīmi radīsies administratīvais slogs apliecības un krūšu nozīmes pieprasīšanai un saņemšanai.Pilsonības un migrācijas lietu pārvaldei palielināsies administratīvais slogs, jo papildu esošajām funkcijām būs jāpieņem, jāizskata iesniegumi par Otrā pasaules kara dalībnieka statusa apliecības un piemiņas krūšu nozīmes izsniegšanu, kā arī jāsagatavo un jāizsniedz apliecība un piemiņas krūšu nozīme. |
| 3. | Administratīvo izmaksu monetārs novērtējums | Patērētais laiks vidēji 0,5h (ņemot vērā, ka iesniegumu var iesniegt ne tikai personīgi klātienē, bet arī nosūtot pa pastu, kā arī saņemt ne tikai Pilsonības un migrācijas lietu pārvaldē, bet arī atrašanās vietā).Izmaksas personai 1 stundā – 1,80 *euro*, ņemot vērā mērķgrupas cienījamo vecumu aprēķinā izmantots vidējais pensionāru vecuma pensiju apmērs 2017.gadā, tas ir, 289 *euro[[1]](#footnote-1).*Personai:C1 (iesnieguma iesniegšana) = (atalgojums 1,80 *euro*/h x 0,5 h) x 800 = 720 *euro*C2 (apliecības un piemiņas krūšu nozīmes saņemšana) = (atalgojums 1,80 *euro*/h x 0,5 h) x 800 = 720 *euro*C (personai kopā) = C1 + C2 = 720 + 720 = 1 440 *euro*Pilsonības un migrācijas lietu pārvaldei:Saistībā ar Otrā pasaules kara dalībnieka statusa apliecības sagatavošanu, apliecības un piemiņas krūšu nozīmes izsniegšanu:C1 (iesnieguma pieņemšana, iereģistrēšana, apstrāde) = (atalgojums 5,11 *euro*/h x 0,5 h) x 800 = 2 044 *euro*C2 (apliecības sagatavošana) = (atalgojums 5,11 *euro*/h x 0,5 h) x 800 = 2 044 *euro*C3 (apliecības un piemiņas krūšu nozīmes izsniegšana) = (atalgojums 5,11 *euro*/h x 0,5 h) x 800 = 2 044 *euro*C (Pilsonības un migrācijas lietu pārvaldei kopā) = C1 + C2  + C3 = 2 044 + 2 044 + 2 044 = 6 132 *euro* |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 50 812 | 0 | 0 | 0 | 0 | 0 |
| 2.1. valsts pamatbudžets | 0 | 50 812 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -50 812 | 0 | 0 | 0 | 0 | 0 |
| 3.1. valsts pamatbudžets | 0 | -50 812 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 50 812 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav. |
| 8. Cita informācija | Otrā pasaules kara dalībnieka piemiņas krūšu nozīmju izgatavošanai piešķirti līdzekļi 50 812 *euro* apmērā no valsts budžeta programmas 02.00.00 “Līdzekļi neparedzētiem gadījumiem” (detalizēts aprēķins norādīts – Ministru kabineta 2018.gada 30.janvāra rīkojuma Nr.33 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējumā (anotācijā)). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas, Pilsonības un migrācijas lietu pārvaldes, Ministru kabineta tīmekļvietnēs. |
| 2. | Sabiedrības līdzdalība projekta izstrādē | Projekts 2018.gada 26.martā publicēts:1) Pilsonības un migrācijas lietu pārvalde tīmekļvietnē, adrese: <http://www.pmlp.gov.lv/lv/sakums/tiesibu-akti/tiesibu-aktu-projekti/>2) Iekšlietu ministrijas tīmekļvietnē, adrese: <http://www.iem.gov.lv/lat/sadarbiba_ar_nvo/diskusiju_dokumenti/>3) Ministru kabineta tīmekļvietnē, adrese: <http://www.mk.gov.lv/content/ministru-kabineta-diskusiju-dokumenti>Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu līdz 2018.gada 9.aprīlim. |
| 3. | Sabiedrības līdzdalības rezultāti | Komentāri par projektu nav saņemti.Darba grupā, kas skatīja iespējamo piemiņas krūšu nozīmju māksliniecisko un tehnisko noformējumu, piedalījās pārstāvji no Latvijas nacionālo karavīru biedrības un Latviešu Strēlnieku apvienības. Pārstāvji pauda atbalstu izvēlētajam piemiņas krūšu nozīmes dizainam. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pilsonības un migrācijas lietu pārvaldes funkcijas paplašināsies,Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav. |

Iekšlietu ministrs R.Kozlovskis

Vīza: valsts sekretārs D.Trofimovs

Stone, 67219425

kristine.stone@pmlp.gov.lv

1. http://www.csb.gov.lv/statistikas-temas/iedzivotaju-ienemumi-galvenie-raditaji-30268.html [↑](#footnote-ref-1)